CELEX: 32014D0026
Language: fi
Date: 2014-01-17 00:00:00
Title: 2014/26/EU: Komission päätös, annettu 17 päivänä tammikuuta 2014 , teollisuuden päästöistä annetun Euroopan parlamentin ja neuvoston direktiivin 2010/75/EU 32 artiklan mukaisesta Slovenian tasavallan kansallista siirtymäsuunnitelmaa koskevasta ilmoituksesta (tiedoksiannettu numerolla C(2014) 60)

21.1.2014   
            
            
               FI
            
            
               Euroopan unionin virallinen lehti
            
            
               L 16/38
            
         
      KOMISSION PÄÄTÖS,
   annettu 17 päivänä tammikuuta 2014,
   teollisuuden päästöistä annetun Euroopan parlamentin ja neuvoston direktiivin 2010/75/EU 32 artiklan mukaisesta Slovenian tasavallan kansallista siirtymäsuunnitelmaa koskevasta ilmoituksesta
   (tiedoksiannettu numerolla C(2014) 60)
   (Ainoastaan sloveeninkielinen teksti on todistusvoimainen)
   (2014/26/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon teollisuuden päästöistä (yhtenäistetty ympäristön pilaantumisen ehkäiseminen ja vähentäminen) 24 päivänä marraskuuta 2010 annetun Euroopan parlamentin ja neuvoston direktiivin 2010/75/EU (1) ja erityisesti sen 32 artiklan 5 kohdan toisen alakohdan,
   sekä katsoo seuraavaa:
   
               (1)
            
            
               Slovenian tasavalta toimitti direktiivin 2010/75/EU 32 artiklan 5 kohdan ensimmäisen alakohdan mukaisesti komissiolle kansallisen siirtymäsuunnitelmansa 14 päivänä joulukuuta 2012 (2).
            
         
               (2)
            
            
               Arvioidessaan kansallisen siirtymäsuunnitelman täydellisyyttä komissio totesi, ettei menetelmiä, joita käytetään laskettaessa erityyppisiä yksiköitä sisältävien ja/tai eri polttoaineita polttavien polttolaitosten osuutta kansallisessa siirtymäsuunnitelmassa esitetyistä enimmäismääristä, sovellettu asianmukaisesti, ja että yhden laitoksen osalta käytettiin kahta eri menetelmää määritettäessä sen osuutta SO2-päästöjen enimmäismääristä. Komissio totesi myös, että tietyt muuntokertoimet, joita käytettiin laskettaessa vuotuista keskimääräistä savukaasuvirtaa, olivat liian korkeita, ja että kansallinen siirtymäsuunnitelma ei sisältänyt erityisiä toimenpiteitä sen varmistamiseksi, että sovellettavia päästöjen raja-arvoja noudatetaan 1 päivästä heinäkuuta 2020 alkaen.
            
         
               (3)
            
            
               Tämän vuoksi komissio pyysi 8 päivänä heinäkuuta 2013 päivätyllä kirjeellä (3) Slovenian viranomaisia toimittamaan puuttuvat tiedot ja tekemään tarvittavat laskelmat uudelleen.
            
         
               (4)
            
            
               Slovenian tasavalta toimitti 26 päivänä heinäkuuta 2013 päivätyllä kirjeellä (4) lisätietoja komissiolle.
            
         
               (5)
            
            
               Tarkasteltuaan uudestaan kansallista siirtymäsuunnitelmaa ja toimitettuja lisätietoja komissio lähetti Slovenian tasavallalle 30 päivänä syyskuuta 2013 toisen kirjeen (5), jossa se pyysi Sloveniaa korjaamaan yhteen laitokseen sovelletun päästöjen raja-arvon, toimittamaan tarkempia tietoja savukaasuvirran laskemisessa käytettävästä muuntokertoimesta sekä selventämään, mitä menetelmää käytettäisiin laskettaessa yhden kotimaista kiinteää polttoainetta polttavan laitoksen osuutta SO2-päästöjen enimmäismääristä.
            
         
               (6)
            
            
               Slovenian tasavalta toimitti 7 päivänä lokakuuta 2013 päivätyllä kirjeellä (6) pyydetyt lisätiedot päästöjen raja-arvon korjaamisesta yhden laitoksen osalta ja biomassaa koskevan muuntokertoimen korjaamisesta toisen laitoksen osalta sekä vahvistuksen siitä, että yhden laitoksen osalta sovelletaan rikinpoiston vähimmäisastetta laskettaessa sen osuutta SO2-päästöjen enimmäismäärästä komission täytäntöönpanopäätöksen 2012/115/EU (7) mukaisesti.
            
         
               (7)
            
            
               Komissio on näin ollen arvioinut kansallisen siirtymäsuunnitelman direktiivin 2010/75/EU 32 artiklan 1, 3 ja 4 kohdan ja täytäntöönpanopäätöksen 2012/115/EU mukaisesti.
            
         
               (8)
            
            
               Komissio on tarkastellut erityisesti tietojen johdonmukaisuutta ja oikeellisuutta sekä oletuksia ja laskelmia, joita käytetään määrittämään kunkin kansallisen siirtymäsuunnitelman kattaman polttolaitoksen osuudet siirtymäsuunnitelmassa esitetyistä päästöjen enimmäismääristä. Lisäksi komissio on analysoinut sitä, sisältääkö siirtymäsuunnitelma tavoitteet sekä näiden tavoitteiden saavuttamiseksi tarvittavat välitavoitteet, toimenpiteet ja aikataulut sekä tarkkailusuunnitelman, jolla jatkossa arvioidaan sääntöjen noudattamista.
            
         
               (9)
            
            
               Toimitettujen lisätietojen perusteella komissio totesi, että päästöjen enimmäismäärät vuosille 2016 ja 2019 laskettiin käyttämällä asianmukaisia tietoja ja kaavoja ja että laskelmat olivat oikein. Slovenian tasavalta on toimittanut riittävästi tietoja toimenpiteistä, jotka toteutetaan päästöjen enimmäismäärien noudattamiseksi, tarkkailusta ja kansallisen siirtymäsuunnitelman täytäntöönpanoa koskevasta raportoinnista komissiolle.
            
         
               (10)
            
            
               Komissio on katsoo, että Slovenian viranomaiset ovat ottaneet huomioon direktiivin 2010/75/EU 32 artiklan 1, 3 ja 4 kohdassa ja täytäntöönpanopäätöksessä 2012/115/EU luetellut säännökset.
            
         
               (11)
            
            
               Komissio katsoo, että siirtymäsuunnitelman täytäntöönpanon ei tulisi rajoittaa muun asiaa koskevan kansallisen ja unionin lainsäädännön soveltamista. Erityisesti Slovenian tasavallan asettaessa kullekin siirtymäsuunnitelman kattamalle polttolaitokselle yksittäiset lupaehdot, olisi varmistettava, ettei vaaranneta niiden vaatimusten noudattamista, jotka asetetaan muun muassa direktiivissä 2010/75/EU, Euroopan parlamentin ja neuvoston direktiivissä 2008/50/EY (8) ja Euroopan parlamentin ja neuvoston direktiivissä 2001/81/EY (9).
            
         
               (12)
            
            
               Direktiivin 2010/75/EU 32 artiklan 6 kohdan mukaan Slovenian tasavallan on ilmoitettava komissiolle kansallisen siirtymäsuunnitelman mahdollisista myöhemmistä muutoksista. Komission olisi arvioitava, ovatko kyseiset muutokset direktiivin 2010/75/EU 32 artiklan 1, 3 ja 4 kohdan ja täytäntöönpanopäätöksen 2012/115/EU säännösten mukaisia.
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Direktiivin 2010/75/EU 32 artiklan 1, 3 ja 4 kohdan ja täytäntöönpanopäätöksen 2012/115/EU perusteella ei esitetä vastalauseita kansallisesta siirtymäsuunnitelmasta, jonka Slovenian tasavalta toimitti komissiolle 14 päivänä joulukuuta 2012 direktiivin 2010/75/EU 32 artiklan 5 kohdan mukaisesti ja jota muutettiin 26 päivänä heinäkuuta 2013 ja 7 päivänä lokakuuta 2013 lähetetyillä lisätiedoilla (10).
   2.   Kansallisen siirtymäsuunnitelman kattamien laitosten nimet ja kyseisiin laitoksiin liittyvät epäpuhtaudet sekä sovellettavat päästöjen enimmäismäärät esitetään liitteessä.
   3.   Slovenian viranomaisten täytäntöönpaneman kansallisen siirtymäsuunnitelman soveltaminen ei vapauta Slovenian tasavaltaa noudattamasta direktiivin 2010/75/EU säännöksiä, jotka koskevat siirtymäsuunnitelman kattamista yksittäisistä polttolaitoksista peräisin olevia päästöjä, sekä muita asiaan liittyviä Euroopan unionin ympäristölainsäädännön säännöksiä.
   2 artikla
   Komissio arvioi, ovatko Slovenian tasavallan mahdollisesti myöhemmin ilmoittamat kansallisen siirtymäsuunnitelman muutokset direktiivin 2010/75/EU 32 artiklan 1, 3 ja 4 kohdan sekä täytäntöönpanopäätöksen 2012/115/EU säännösten mukaisia.
   3 artikla
   Tämä päätös on osoitettu Slovenian tasavallalle.
   
      Tehty Brysselissä 17 päivänä tammikuuta 2014.
      
         
            Komission puolesta
         
         Janez POTOČNIK
         
         
            Komission jäsen
         
      
   
   
      (1)  EUVL L 334, 17.12.2010, s. 17.
   
      (2)  Slovenian tasavallan ilmoitus saatiin 14 päivänä joulukuuta 2012 päivätyllä kirjeellä, joka rekisteröitiin numerolla Ares(2012)1498533.
   
      (3)  Ares(2013)2585617.
   
      (4)  Ares(2013)2843478.
   
      (5)  Ares(2013)3134404.
   
      (6)  Ares(2013)3206629
   
      (7)  Komission täytäntöönpanopäätös 2012/115/EU, annettu 10 päivänä helmikuuta 2012, teollisuuden päästöistä annetussa Euroopan parlamentin ja neuvoston direktiivissä 2010/75/EU tarkoitettuja kansallisia siirtymäsuunnitelmia koskevien sääntöjen laatimisesta (EUVL L 52, 24.2.2012, s. 12).
   
      (8)  Euroopan parlamentin ja neuvoston direktiivi 2008/50/EY, annettu 21 päivänä toukokuuta 2008, ilmanlaadusta ja sen parantamisesta (EUVL L 152, 11.6.2008, s. 1).
   
      (9)  Euroopan parlamentin ja neuvoston direktiivi 2001/81/EY, annettu 23 päivänä lokakuuta 2001, tiettyjen ilman epäpuhtauksien kansallisista päästörajoista (EYVL L 309, 27.11.2001, s. 22).
   
      (10)  Komissio rekisteröi kansallisen siirtymäsuunnitelman konsolidoidun version 5 päivänä marraskuuta 2013 rekisterinumerolla Ares(2013)3409853.
   
      LIITE
      
         Kansalliseen siirtymäsuunnitelmaan sisältyvien laitosten luettelo
      
      
                  Numero
               
               
                  Laitoksen nimi kansallisessa siirtymäsuunnitelmassa
               
               
                  Nimellinen kokonaislämpöteho 31.12.2010 (MW)
               
               
                  Kansallisen siirtymäsuunnitelman kattamat epäpuhtaudet
               
            
                  SO2
                  
               
               
                  NOx
                  
               
               
                  hiukkaset
               
            
                  1
               
               
                  TE-TOL D Ljubljana
               
               
                  481
               
               
                  √
               
               
                  √
               
               
                  √
               
            
                  2
               
               
                  TET F Trbovlje
               
               
                  350
               
               
                  √
               
               
                  √
               
               
                  √
               
            
                  3
               
               
                  VIPAP R Krško
               
               
                  56
               
               
                  √
               
               
                  √
               
               
                  √
               
            
                  4
               
               
                  VIPAP S Krško
               
               
                  60,7
               
               
                  √
               
               
                  √
               
               
                  √
               
            
         
      
         Päästöjen enimmäismäärät (tonneina)
      
      
                  Epäpuhtaus
               
               
                  2016
               
               
                  2017
               
               
                  2018
               
               
                  2019
               
               
                  1.1–30.6.2020
               
            
                  SO2
                  
               
               
                  5 872
               
               
                  4 608
               
               
                  3 344
               
               
                  2 079
               
               
                  1 040
               
            
                  NOx
                  
               
               
                  3 901
               
               
                  3 057
               
               
                  2 214
               
               
                  1 371
               
               
                  686
               
            
                  hiukkaset
               
               
                  647
               
               
                  477
               
               
                  307
               
               
                  136
               
               
                  68